钦定古今图书集成/理学汇编/文学典/第104卷 > 耿随朝
## 钦定古今图书集成/理学汇编/文学典/第104卷 > 耿随朝

按《畿辅通志》：“随朝，大名府人。嘉靖丁未进士。端方正
直，不苟言笑。官工部主事。以修重城功，升本部郎中，
迁湖广副使。会汉水泛溢，议修堤障之。再转山西参
政，竟为忌者中，以计典免归。闭户著书，优游林泉几
四十年。家门雍肃，动遵礼法。所著有《名物类考》《声韵
类谱》行于世。”